N   Á   V   R   H

KÚPNA ZMLUVA 
uzatvorená podľa § 409 a nasl.zákona č. 513/1991 Zb. Obchodného zákonníka v znení neskorších predpisov 

Kupujúci : 	Mesto Košice
Štatutárny orgán:	MUDr. Richard Raši, PhD., MPH, primátor
Sídlo:			Trieda SNP 48/A, 040 11 Košice
IČO:			00691135
DIČ:			2021186904
IČ DPH:		SK2021186904
Bankové spojenie:	Prima banka Slovensko a.s.
Číslo účtu:		0442483062/5600
(ďalej len „Objednávateľ“)

a

Predávajúci:
Štatutárny orgán
Sídlo:			
IČO:			
DIČ:			
IČ DPH:			
Bankové spojenie:	
Číslo účtu:
Zapísaný v Obchodnom registri Okresného súdu.................. v oddiele................. vo vložke č.  .......................		
(ďalej len „predávajúci“)

Preambula

     Podkladom tejto zmluvy je výsledok verejného obstarávania uskutočneného v zmysle zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, postupom určeným pre zákazku s nízkou hodnotou, súťažné podklady v uvedenom verejnom obstarávaní a ponuka úspešného uchádzača.

Článok I. 
Predmet a účel zmluvy

1.1	Predmetom tejto kúpnej zmluvy (ďalej len „zmluva“) je dodávka a montáž technologického vybavenia školských kuchýň materských škôl v zmysle prílohy č. 1- Opis technologického vybavenie školských kuchýň materských škôl, ktorá tvorí neoddeliteľnú súčasť tejto zmluvy. 

1.2	Predávajúci sa zaväzuje kupujúcemu dodať technologické vybavenie kuchýň v požadovanom množstve na miesto dodania vrátane montáže v zmysle bodu č. 2.1, v požadovanej kvalite uvedenej v článku IV. tejto zmluvy.

1.3	Predávajúci sa zaväzuje kupujúcemu zabezpečiť odvoz existujúceho nefunkčného technologického zariadenia, ktoré sa bude nahrádzať novým zakúpeným technologickým zariadením v zmysle prílohy č. 1- Opis technologického vybavenie školských kuchýň materských škôl.
   
1.4	Kupujúci sa zaväzuje zaplatiť za predmet zmluvy cenu uvedenú v bode 3.2 tejto kúpnej zmluvy. Nedodržanie záväzku dodania predmetu zmluvy v dohodnutom množstve, kvalite a termíne zo strany predávajúceho budú zmluvné strany považovať za podstatné porušenie kúpnej zmluvy (§ 345 ods. 2 Obchodného zákonníka). Predávajúci nemôže poveriť plnením predmetu zmluvy inú osobu. 

          Článok II.
        Miesto a čas plnenia 

2.1	Miestom plnenia predmetu zmluvy sú školské jedálne pri MŠ uvedené prílohe č. 1 k tejto zmluve - Opis technologického vybavenie školských kuchýň materských škôl.
 
2.2	Lehota dodania tovaru do miesta plnenia je 6 týždňov odo dňa podpísania zmluvy.

2.3	Prevzatie predmetu zmluvy v mieste plnenia bude potvrdené zástupcom kupujúceho – a to príslušnou vedúcou školskej jedálne na dodacom liste. Kópiu tohto dodacieho listu predávajúci priloží k faktúre.

2.4	Dopravu tovaru na miesto určené kupujúcim zabezpečuje predávajúci na vlastné náklady tak, aby bola zabezpečená dostatočná ochrana pred jeho poškodením a znehodnotením. 

           Článok III.
Cena a platobné podmienky

3.1 Cena je určená vzájomnou dohodou v súlade so zákonom NR SR č. 18/1996 Z.z. o cenách v znení neskorších predpisov. 

3.2 Cena predmetu zmluvy vrátane dopravy a montáže v súlade so zákonom č. 18/1996 Z.z. o cenách v znení neskorších predpisov je stanovená v prílohe č.1 k tejto zmluve- Opis technologického vybavenie školských kuchýň materských škôl. Zmluvné strany sa dohodli, že platba bude vykonaná jednorázovo.

3.3 Úhrada ceny tovaru, vrátane služby spojenej s jeho dodávkou a montážou na miesto dodania, po dodaní predmetu zmluvy bude realizovaná formou bezhotovostného platobného styku, bez poskytnutia preddavku. Dohodnutú cenu za tovar vrátane DPH kupujúci uhradí predávajúcemu na základe predloženej faktúry, s lehotou splatnosti 30 dní odo dňa jej doručenia do podateľne kupujúceho. Platobná povinnosť kupujúceho sa považuje za splnenú v deň, keď bude z jeho bankového účtu poukázaná príslušná platba.

3.4 Neoddeliteľnou súčasťou faktúry bude dodací list potvrdený oprávneným zástupcom  predávajúceho a oprávneným zástupcom kupujúceho, ktorí svojim podpisom potvrdia odovzdanie a prevzatie predmetu kúpnej zmluvy v súlade s kúpnou zmluvou. Faktúra musí obsahovať náležitosti podľa zákona NR SR č. 222/2004 Z.z. o DPH v znení neskorších predpisov.

3.5 V prípade, že faktúra nebude obsahovať náležitosti v zmysle zákona NR SR č. 222/2004 Z.z. o DPH v znení neskorších predpisov, kupujúci má právo vrátiť ju na doplnenie a prepracovanie. V takomto prípade sa preruší lehota splatnosti a nová lehota splatnosti pre kupujúceho začne plynúť doručením opravenej resp. novej faktúry do podateľne kupujúceho.

Článok IV.
Kvalita tovaru, záruky

4.1 Predávajúci je povinný dodať predmet zmluvy v dohodnutom množstve a v kvalite podľa tejto zmluvy.

4.2 Predávajúci sa zaručuje, že tovar predmetu zmluvy je z novovýroby. Príslušné technické podmienky alebo normy budú uvedené na dokladoch, na ktorých bude uvedený aj mesiac a rok výroby. Predávajúci poskytuje na predmet zmluvy záruku v zmysle sprievodnej dokumentácie.

4.3 Reklamácie na predmet kúpnej zmluvy môže uplatniť kupujúci vzhľadom na:
-	množstvo tovaru (vnútro obalový nedostatok) do 15 dní odo dňa prevzatia tovaru v mieste plnenia,
-	montáž tovaru – v záručnej dobe,
-	kvalita tovaru – v záručnej dobe.

4.4 Oprávnenú reklamáciu vybaví predávajúci do 30 dní odo dňa jej uplatnenia.

4.5 Kupujúci je povinný reklamáciu písomne oznámiť predávajúcemu bez zbytočného odkladu 
      po zistení, najneskôr do uplynutia dohodnutej záručnej doby.

Článok V.
Nadobudnutie vlastníckeho práva

5.1 Kupujúci nadobúda užívacie právo k predmetu zmluvy po jeho dodaní do miesta plnenia   podľa článku II. bodu 2.1 a vlastnícke právo po zaplatení kúpnej ceny na účet   predávajúceho.

Článok VI.
Zodpovednosť za škodu, zmluvná pokuta

6.1 Kupujúci zodpovedá za škodu spôsobenú osobami zúčastnenými na odovzdávaní a preberaní predmetu zmluvy zo strany kupujúceho.

6.2 Pokiaľ vznikla predávajúcemu škoda zapríčinená kupujúcim je kupujúci povinný škodu   nahradiť.

6.3 Predávajúci je povinný nahradiť kupujúcemu škodu spôsobenú osobami zúčastnenými na odovzdávaní a preberaní predmetu zmluvy zo strany predávajúceho.

6.4 Zmluvná strana, ktorá porušila povinnosť vyplývajúcu zo záväzkového vzťahu je povinná nahradiť škodu tým spôsobenú druhej strane. Svojej zodpovednosti sa zbaví v takom prípade, ak preukáže, že porušenie povinnosti bolo spôsobené okolnosťami vylučujúcimi zodpovednosť.

6.5 Kupujúci je oprávnený žiadať od predávajúceho úrok z omeškania v prípade, ak predávajúci nedodá predmet zmluvy v dohodnutom termíne. Výška úroku z omeškania je 0,03% z hodnoty nedodaného tovaru za každý začatý deň omeškania dodávky. 

6.6 Predávajúci je povinný zaplatiť kupujúcemu úrok z omeškania v prípade, ak kupujúci nevykoná úhradu za predmet zmluvy v lehote splatnosti, teda riadne a včas. Výška úroku z omeškania je 0,03 % z neuhradenej sumy za každý deň omeškania platby. 

Článok VII.
Zodpovednosť za vady

7.1 Predávajúci je zodpovedný za to, že predmet zmluvy bude dodaný podľa podmienok tejto 
      zmluvy.

7.2 Predávajúci je zodpovedný za vady a nedostatky predmetu zmluvy v čase odovzdania kupujúcemu.

7.3 Reklamáciu vád zistených pri preberaní predmetu zmluvy je kupujúci povinný uplatniť pri jeho preberaní alebo bezodkladne po ich zistení v mieste svojho sídla najneskôr do piatich pracovných dní od prevzatia predmetu zmluvy.

7.4 Reklamáciu vád po prevzatí predmetu zmluvy je kupujúci povinný uplatniť u predávajúceho písomne.

7.5 Kupujúci v prípade oprávnenej reklamácie má právo na odstránenie vád zistených na predmete zmluvy do piatich pracovných dní od zistenia vád pri preberaní, alebo po dodatočnom predložení na reklamáciu.

Článok VIII.
Záverečné ustanovenia

8.1 Táto zmluva nadobúda platnosť dňom podpisu obidvomi zmluvnými stranami a účinnosť dňom nasledujúcim  po jej zverejnení na webovom  sídle kupujúceho.

8.2 Neoddeliteľnou súčasťou tejto kúpnej zmluvy je príloha č. 1- Opis technologického vybavenie školských kuchýň materských škôl.

8.3 Túto zmluvu možno meniť a dopĺňať len formou písomných dodatkov, podpísaných oprávnenými  zástupcami oboch zmluvných strán.

8.4 Práva a povinnosti zmluvných strán, pokiaľ nie sú upravené touto zmluvou, sa riadia príslušnými ustanoveniami  Obchodného zákonníka a príslušnými všeobecne záväznými právnymi predpismi.

8.5 Táto zmluva je vyhotovená v 4 rovnopisoch, po dva pre každú zmluvnú stranu.

8.6 Zmluvné strany si obsah zmluvy prečítali a na znak súhlasu ju vlastnoručne podpísali.

V Košiciach, .............................                                        

–––––––––––––––––––––––––––––––––––                   –––––––––––––––––––––––––––––––
                 za kupujúceho						za predávajúceho